**Република Северна Македонија**

**Министерство за социјална политика, демографија и млади**

 **Јавен повик до општините и општините во градот Скопје и потенцијални даватели на услуги во Република Северна Македонија за аплицирање за грант за развој на социјални услуги**

Министерството за социјална политика, демографија и млади го имплементира Вториот Проект за подобрување на социјалните услуги (ППCУ2) со финансиска поддршка од Меѓународната Банка за обнова и развој (Кредит бр.: 9633-МК).

Една од главните цели на проектот е развој и подобрување на квалитетот на социјалните услуги во локалните заедници, согласно потребите на граѓаните и зголемување на пристапот до социјалните услуги наменети за ранливите групи на граѓани, постарите лица, лицата со попреченост и други лица.

Општините заедно со потенцијални даватели на услуги ќе може да аплицираат за грантови наменети за проекти за развој на следните социјални услуги:

**- услуги во домот** (помош и нега во домот)

**- услуги во заедницата** (Дневен престој за лица со попреченост, Дневен престој за лица со попреченост со индивидуална работа, Дневен престој за стари лица, Дневен престој за стари лица со активно стареење ).

**ПОТРЕБНИ ДОКУМЕНТИ ЗА АПЛИЦИРАЊЕ**

**(кои може да ги најдете на веб страната ssip.com.mk)**

1. **Формулар за аплицирање** ([линк до образец](https://www.ssip.mk/wp-content/uploads/2025/08/3.1.formular-za-apliczirane-29.07.2025.docx)) **со прилози:**
	* **Изјава од апликант**
	* **Изјава од ко-апликант**
	* **Изјава за бесплатно отстапување на простор**
	* **Буџет** – ([линк до образец](https://www.ssip.mk/wp-content/uploads/2025/08/budhet.xlsx))
2. **Одлука за формирање Општински совет за социјална заштита (копија)** или **Изјава** дека истиот ќе биде формиран до денот на почнување на давање на услугата (не е утврден образец на изјава).
3. **Социјален план на општината (копија од Службен весник)** или изјава дека ќе биде обезбеден до денот на почнување на давање на услугата.
4. **Договор за бесплатно отстапување на општински простор** за давателот на услугата во рок од 5 години **(во случај кога се работи за простор на општината).**
5. **Имотен лист и договор за закуп** за просторот каде ќе се нуди услугата **(копија).**
6. **Договор за соработка (партнерство) со кој се регулирани обврските** меѓу општината и давателот на услугата, за развој на соодветната социјална услуга **(не е утврден образец на договор).**

**ВИСИНА НА ДОДЕЛЕНИ СРЕДСТВА**

Износот на средствата и нивната висина се утврдува како максимален износ, пресметан како збир на:

* **Трошоци за воспоставување на социјалната услуга** –
* **Трошоци за давање на социјалната услуга** – за период од **12 месеци**.

**Основ за пресметка на трошоците:**

Трошоците се пресметуваат врз основа на следните позитивни прописи кои ги уредуваат нормативите и стандардите за обезбедување на соодветната социјална услуга.

**Услуги во домот :** Правилник за начинот и обемот на социјалните услуги, нормативите и стандардите за давање на социјалните услуги помош и нега во домот

линк до [Правилник за помош и нега во домот](https://mtsp.gov.mk/content/pdf/2019pravilnici/New%20node/Pravilnik_normativi_standardi_2019.pdf)

 [линк до измени на правилник 2021](https://mtsp.gov.mk/content/pdf/pravilnicisocijalna/2021/pravilnik_izmeni_standardi_pomos_nega_domot.pdf)

 [линк до измени на правилник 2023](https://www.mtsp.gov.mk/content/pdf/pravilnicisocijalna/2023/pravilnik_izmena_socuslugi_75_23.pdf)

**Услуги во заедницата :** Правилник за начинот, обемот, нормативите и стандардите за давање на социјалните услуги на дневен престој, рехабилитација и реинтеграција и ресоцијализација и за простор, средства, кадри и потребната документација за центар за дневен претстој, центар за рехабилитација и центар за ресоцијализација

линк до [Правилник за дневни услуги](https://mtsp.gov.mk/content/%D0%BF%D1%80%D0%B0%D0%B2%D0%B8%D0%BB%D0%BD%D0%B8%D0%BA%20%D0%B7%D0%B0%20%D0%B4%D0%BD%D0%B5%D0%B2%D0%BD%D0%B8%20%D1%83%D1%81%D0%BB%D1%83%D0%B3%D0%B8.pdf)

[линк до измени на правилник (2021)](https://mtsp.gov.mk/content/pdf/pravilnicisocijalna/2021/izmeni_pravilnik_uslugi_dneven%20pestoj_172_2021.pdf)

[линк до измени на правилник (2023)](https://www.mtsp.gov.mk/content/pdf/pravilnicisocijalna/2023/izmena%20dneven%20prestoj%202023.pdf)

* **Елементи за формирање на цените** за воспоставување на услугите, во согласност со стандардите и нормативите за социјалните услуги (достапни во [Методологија/елементи за формирање на цените за воспоставување на услугите во зависност од стандардите и нормативите за социјалната услуга);](https://www.ssip.mk/wp-content/uploads/2025/08/metodologija-elementi-za-formirane-na-czenite-za-vospostavuvane-na-uslugite.pdf)
* **Трошковник за воспоставување на социјални услуги** ([линк до Трошковник](https://www.ssip.mk/wp-content/uploads/2025/01/ppsu_troshkovnik-za-vospostavuvane-na-soczijalni-uslugi_2022-7.xlsx))
* **Последната Одлука за утврдување на цени** на социјалните услуги за давање на услугите со број 02-8155/2 од 18.12.2024 ([линк до Одлука](https://cms.mtsp.gov.mk/content/pdf/2023/odluki_socijala/Mk_20241218162633.pdf))
* **Поднесен предлог-проект** од страна на апликантот, со планирани трошоци за воспоставување и давање на социјалната услуга.

**Поддржани трошоци**

Трошоците пресметани согласно наведените документи и Оперативниот прирачник за администрирање на грантови за развој на социјалните услуги Верзија бр.1 и одобрени од страна на Министерство за социјална политика, демографија и млади (МСПДМ), се сметаат за поддржани трошоци.

**Трошоци кои не можат да се финансираат со средства од грантот:**

* Купување на земјиште.
* Принудно национализирање на земјиште.
* Набавка на користена или половна опрема и мебел.
* Трошоци кои не се предвидени во договорот за грант.
* Трошоци кои не се спроведени согласно процедурите за набавки, наведени во Оперативниот прирачник за администрирање грантови за развој на социјалните услуги, и кои не се одобрени од страна на ЕУП.

**ПОДОБНОСТ ЗА АПЛИЦИРАЊЕ ЗА ДОБИВАЊЕ ГРАНТ**

Подобноста за аплицирање и добивање на грантови за развој на социјални услуги на локално ниво се однесува на општините и давателите на услуги кои се партнери во апликацијата.

**Општината не е подобна** за аплицирање доколку :

* нема приложено доказ за основан Општински совет за социјална заштита и копија од Социјален план за подрачјето на општината или изјава дека истите ќе ги обезбеди до денот на почнување на давање на услугата доколку бидат избрани;
* општината/ите се финансиски поддржани од МСПДМ/ППСУ2 за развој на соодветната услуга во претходните повици за доделување грант (пример: Ако одредена општина аплицирала и добила грант за развој на услугата *помош и нега во домот*, истата општина не е подобна повторно да добие грант во рамките на ППСУ за услугата *помош и нега во домот*);
* тековно е финансирана од друга институција/организација за воспоставување и/ли давање на истата услуга.
* Во општината/ите постои давател на услуга кој има склучено управен договор со МСПДМ за истата услуга (на пример: доколку постои давател на услугата помош и нега во домот, кој има склучено управен договор со МСПДМ, таа општина не е подобна да аплицира за истата услуга).

**Давателот на услугата** **не е подобен** да аплицира доколку:

* поседува дозвола за вршење дејност во областа на социјалната заштита за одредена услуга независно дали услугата ја дава комерцијално или е поддржан од МСПДМ/ППСУ2 за територијата на општината за која аплицира (пример: давател на услуга кој поседува дозвола за вршење дејност/е лиценциран за развој на услугата *помош и нега во домот* на територијата на одредена општина, не може да аплицира за развој на истата услуга во истата општина);
* тековно е финансирана од друга институција/организација за воспоставување и/или давање на истата услуга.

**Ограничувања при аплицирање:**

* **Секоја општина може да поднесе само една апликација** во рамки на овој јавен повик.

**КРИТЕРИУМИ ЗА ОЦЕНУВАЊЕ И ИЗБОР НА АПЛИКАЦИИ**

Критериумите за избор на апликации кои ќе бидат поддржани се утврдени во **Оперативниот прирачник за администрирање на грантови за развој на социјалните услуги *Верзија 1*** ([линк до прирачник](https://mega.nz/file/b2BhiBSY#1zqg5TodJi58zmlybnGImm5E5EqWoFC5pEkHqh_6hbw)).

Повикот трае од **05.08.2025** до **25.08.2025** **година, до 16:00 часот.**

Во повикот ќе се поддржат не повеќе од 10 апликации.

**Начин на доставување:**

Апликациите треба да се достават електронски на е-меил адресата: **info.ssip@mtsp.gov.mk**

и по пошта на следната адреса:

**Министерство за социјална политика, демографија и млади**
**Проект за подобрување на социјалните услуги**
**Ул. Даме Груев бр. 14, 1000 Скопје, Република Северна Македонија**

**Со назнака за „Јавен повик до општините и општините во градот Скопје и потенцијални даватели на услуги во Република Северна Македонија за аплицирање за грант за развој на социјални услуги”**